Diari Oficial de la Generalitat Valenciana


Sumari del DOGV 6033, del 11-06-2009 (2009/6654)

Notificació a Fernández Agea, SL. Expedient número COIJAC/2008/2768/46.
-----------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6654


Data del document
:   26-05-2009

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Fernández Agea, SL. Expedient número COIJAC/2008/2768/46. [2009/6654]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2008/2768/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral dictat en el mencionat expedient, mitjançant el present edicte:  
Interessat: Fernández Agea, SL.  
Últim domicili conegut: c/ José Casanova, 30, 46174 Manises  
Expedient: COIJAC/2008/2768/46.  
Laude de data 23 de febrer de 2009 que es dicta a València, en els següents termes:  
«D'acord amb la documentació que hi ha en l'expedient, este col·legi arbitral estima la pretensió de la part reclamant, Andrés Gene Sampedro i Mari Carmen Morales Hernández, enfront de l'empresa reclamada, Fernández Agea, SL, per considerar que no ha quedat desvirtuat que els problemes adduïts per la part reclamant continuen existint. D'altra banda, este col·legi arbitral té en consideració les manifestacions de l'empresa reclamada en l'acta de la Inspecció de Consum número 8351 de data 4 d'octubre de 2006, on es compromet a "canviar els taps oxidats i a reparar la suposada pèrdua de líquid del radiador del bany que diu que no calfa".  
Pel que s'ha exposat, este col·legi arbitral entén que els defectes de la instal·lació són responsabilitat de la mercantil reclamada i considera equitatiu que esta pague la quantitat de 300 euros, impostos inclosos, a fi d'esmenar les despeses que representa arreglar els defectes de la instal·lació i que portarà a cap una empresa aliena a la reclamada. Esta quantitat haurà de ser depositada per Fernández Agea, SL en la seu d'esta Junta Arbitral, en el termini de 10 dies comptats des de l'endemà de la notificació del present laude, i quedarà a la disposició de la part reclamant».  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a l'interessat reclamat als efectes oportuns i previstos en el Reial Decret 636/1993, de 3 de maig, pel qual es regula el sistema arbitral de consum, i en la Llei 60/2003, de 23 de desembre, d'Arbitratge, i se li comunica que, dins dels 10 dies següents a la notificació del laude, podrà demanar al col·legi arbitral una correcció, aclariment o complement del laude, de conformitat amb el que s'ha disposat en l'article 39. Contra el laude és possible una acció d'anul·lació, que s'haurà de presentar davant l'Audiència Provincial, en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment, s'expedix el present edicte.  
València, 26 de maig de 2009.- El president de la Junta Arbitral: Luis Abellán Tolosa.